**Justificarea respectării criteriilor Ministerului Fondurilor Europene privind aprobarea de principiu a priorităților (drumuri județene) finanțabile în exercițiul financiar aferent perioadei 2021-2027**

* 1. *Să asigure conexiunea la coridoarele de transport transeuropene, respectiv legătura directă sau după caz indirectă la rețelele de transport TEN-T Core sau Comprehensive*
* Prioritatea 1 (DJ 679) are conexiune rutieră cu DN 65 (TEN-T global) – legătură directă
* Prioritatea 2 (DJ 659) are conexiune rutieră cu DN 65 (TEN-T global) – legătură directă
  1. *Să facă parte dintr-o strategie elaborată și aprobată la nivel județean*

Unitatea Administrativ Teritorială Județul Argeș este beneficiarul contractului de finanțare nr. 358/10.06.2019 pentru proiectul cod SMIS 128987 „Implementarea unor măsuri și instrumente destinate îmbunătățirii proceselor administrative în cadrul Consiliului Județean Argeș”. Printre obiectivele specifice ale proiectului se află și Elaborarea Strategiei pentru Dezvoltare Durabilă a Județului Argeș 2021-2027 - instrument de planificare a investițiilor locale. În vederea elaborării Strategiei de Dezvoltare Durabilă a Județului Argeș 2021–2027 a fost încheiat contractul de prestări servicii nr. 3497/1745/28.02.2020 și au fost deja predate documentele aferente activităților din primele 2 (două) luni de implementare. Aprobarea în ședință de consiliu județean a Strategiei pentru Dezvoltarea Durabilă a Județului Argeș 2021-2027, în conformitate cu graficul de prestări servicii, este previzionată în luna noiembrie 2021.

Cele două priorități (drumuri județene) finanțabile în exercițiul financiar aferent perioadei 2021-2027, se vor regăsi la capitolul 5 al strategiei – Portofoliul de proiecte.

* 1. *Lungimea traseului de drum să fie peste 15 km*
* Prioritatea 1 (DJ 679) are o lungime de 47,670 km;
* Prioritatea 2 (DJ 659) are o lungime de 58,320 km;
  1. *Să poată fi justificat impactul proiectului asupra dezvoltării la nivel județean/regional (lucru ce se va întâmpla printr-o hotărâre a Consiliului Județean)*
* Prioritatea 1 DJ 679: Păduroiu (DN67B) - Lipia – Popești - Lunca Corbului – Pădureți – Ciești - Fâlfani - Cotmeana - Malu - Bârla - Lim. Jud. Olt, km 0+000-48.222; L=47,670 km;

Localități străbătute: Poiana Lacului, Săpata, Lunca Corbului, Stolnici, Hârsești, Bârla.

|  |  |
| --- | --- |
| **Populația deservită** | **Anul 2019** |
| Poiana Lacului | 6.368 |
| Săpata | 1.592 |
| Lunca Corbului | 1.243 |
| Stolnici | 1.462 |
| Hârsești | 1.091 |
| Bârla | 2.166 |
| **TOTAL** | **13.922** |

Sursa datelor: [https:/arges.insse.ro/produse-si-servicii/statistici-judetene/populatia/](https://arges.insse.ro/produse-si-servicii/statistici-judetene/populatia/)

* Prioritatea 2 DJ 659: Pitești - Bradu - Suseni - Gliganu de Sus - Bârlogu – Negrași - Mozăceni - Lim. Jud. Dâmbovița, km 0+000 – 58+320; L= 58,320 km.

Localități străbătute: Bradu, Suseni, Rociu, Negrași, Mozăceni, Slobozia, Ștefan cel Mare.

|  |  |
| --- | --- |
| **Populația deservită** | **Anul 2019** |
| Bradu | 8.273 |
| Suseni | 2.987 |
| Rociu | 2.377 |
| Negrași | 1.923 |
| Mozăceni | 1.990 |
| Slobozia | 4.623 |
| Ștefan cel Mare | 2.286 |
| **TOTAL** | **24.459** |

Sursa datelor: [https:/arges.insse.ro/produse-si-servicii/statistici-judetene/populatia/](https://arges.insse.ro/produse-si-servicii/statistici-judetene/populatia/)

* 1. *Să aibe o valoare estimată totală, fără TVA, între 10.000.000 euro și 35.000.000 euro*
* Prioritatea 1 DJ 679: Păduroiu (DN67B) - Lipia – Popești - Lunca Corbului – Pădureți – Ciești - Fâlfani - Cotmeana - Malu - Bârla - Lim. Jud. Olt, km 0+000-48.222; L=47,670 km;

Valoare estimată totală, fără TVA: 33.357.747,30 euro.

* Prioritatea 2 DJ 659: Pitești - Bradu - Suseni - Gliganu de Sus - Bârlogu – Negrași - Mozăceni - Lim. Jud. Dâmbovița, km 0+000 – 58+320; L= 58,320 km.

Valoare estimată totală, fără TVA: 34.881.580,80 euro.

Anexăm prezentei calculul valorii estimate pentru cele două drumuri județene.